Doi copii din Rovinari au vandalizat zeci de maşini. Au tăiat cauciucurile a 40 de autoturisme. Printre ele, şi o maşină a Poliției Locale.

În imaginile surprinse de camerele de supraveghere se vede cum cei doi vandali dau atacul. Taie anvelopele și fug după fiecare lovitură. Până acum, au fost depuse 12 plângeri la Poliție.

Oamenii legii i-au identificat și pe făptași. Sunt doi copii de 10 și 12 ani pentru care vor răspunde părinții, pentru că polițiștii au deschis un dosar penal pentru distrugere. Şi Protecţia Copilului va face o anchetă, pentru că minorii provin din familii defavorizate.